Source: https://szoli.eu/az-europai-emberi-jogi-birosag-hivatalanak-vezetoje-kulonleges-intezkedeseket-javasol-a-szolgalati-nyugdijakkal-kapcsolatos-magyar-ugyek-kezelesere/
Timestamp: 2018-10-22 16:33:18
Document Index: 28729823

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Az Európai Emberi Jogi Bíróság Hivatalának vezetője különleges intézkedéseket javasol a szolgálati nyugdíjakkal kapcsolatos magyar ügyek kezelésére | Szoli.eu – Szolgálati nyugállományúak érdekvédelmi mozgalma
Az Európai Emberi Jogi Bíróság Hivatalának vezetője különleges intézkedéseket javasol a szolgálati nyugdíjakkal kapcsolatos magyar ügyek kezelésére
január 11th, 2012 szolgalat1
Erik Fribergh, az Európai Emberi Jogi Bíróság Hivatalának vezetője az alábbi közleményt adta ki:
Hungarian_version_Measures_to_deal_with_Hungarian_pension_cases[1]
Egyeztetett álláspontunk a Bíróság Hivatala által kibocsájtott közleményre:
1. Nagyon fontos tény: „Ezt a sajtóközleményt a Bíróság Hivatala bocsátotta ki, és az semmilyen formában nem köti a Bíróságot.” A Bíróság Hivatalának vezetője csak javaslatot tett a magyar ügyek kezelésére!
A Bíróság működésére, így különösen a keresetek befogadására érvényes szabályok az irányadóak, attól való eltérés a későbbiekben visszafordíthatatlan károkat okozhat.
2. Várható volt a Bíróság leterheltsége, ugyanis évente 4-5 ezer ügyben tudnak ítéletet hozni, a beérkező kérelmek száma korábban csak Oroszországból a 30 ezret meghaladta, Törökországból 13 ezer függő panasszal éltek, Ukrajnából és Romániából 10-10 ezer ügy vár elbírálásra. Már kettő éve is 119 ezer elintézetlen ügy növelte az aktaszámot Strasbourgban. A “Magyar-ügy” egy újabb csapás a Bíróság adminisztratív munkájára, s olyan mennyiségű panasz érkezett már be, s érkezni fog Magyarországról, mely el fogja érni a legutolsó csecsen-földi háborús sérelmek idején Oroszországból postázott panaszok számát…
3. A Szolgálat és Becsület egyesületi közös postafiók számmal, de egyénileg is megnevezve, egyesével adta postára tagjainak a kereseteit. A Bíróság Hivatalának a Szolgálat és Becsület közös feladási címe alapján lehetősége van szervezeti csoportosításra.
4. A Szolgálat és Becsület tartalék megoldással is számolt, így összesített perkérelem megküldésére is felkészültünk, hivatkozva korábbi tagi beadványainkra, a szükséges eredeti aláírású képviselői meghatalmazásokkal – minden egyes tagunktól – rendelkezünk.
5. A Szolgálat és Becsület az egyéni és személyes tartalmú részletes perkérelmek elkészítését és beadását a Bíróság Szabályzata alapján teszi meg, a szervezeti egyesítést formailag könnyedén el tudja végezni, ha ez szükséges, s ha ezt hivatalosan megerősíti a Bíróság Hivatala az Ügyvédi Irodának.
6. A Szolgálat és Becsület tagságának az érdeke ez ügyben nem az, hogy néhány hetet, hónapot nyerjen az ügy kezdetén, hanem az, hogy 2-3 év múlva számunkra kedvező ítéletek szülessenek, s a peranyagaink tartalmilag és formailag biztosan megállják a megméretetést.
7. Fontos tény, hogy az egyéni kérelmek benyújtási időpontjának meghatározásakor a Bírósághoz való folyamodás dátuma a mérvadó.
8. A Szolgálat és Becsület az Ügyvédi Irodával konzultál minden egyes szükséges lépésről, s felkészül a nagyszámú magyar beadvány hatására a Bíróságtól várhatóan kezdeményezendő – alperes (magyar állam) és a felperesek (panasszal élő volt szolgálati nyugdíjasok) közötti – „egyeztető” tárgyalásokra is.
9. A Szolgálat és Becsület kizárólag a dr. Bárándy és Társai Ügyvédi Iroda szakmai útmutatása alapján végez el minden egyes jogi-szervezési feladatot az egyesületünk tagsága érdekében, senki másra nem hallgat!
« Uniós szankciók: megszólalt a magyar EU-biztos
Öt LMP-s népszavazási kérdés ment át az OVB-n »
1 komment: “Az Európai Emberi Jogi Bíróság Hivatalának vezetője különleges intézkedéseket javasol a szolgálati nyugdíjakkal kapcsolatos magyar ügyek kezelésére”
Endrea56 szerint:
2012-01-12 - 22:03
A 6. ponthoz szeretnék hozzáfűzni annyit, hogy az idő azért számít, mert egy SZJA változás nagy és súlyos problémát okozhat. Akár felét is elveszíthetjük a jelenlegi szolgálati járandóságunknak egy esetleges adókulcs emelés esetén. Ez nem riogatás, csak egy gondolat, aminek véleményem szerint sajnos lehet “esélye”.